Turnir kandidata 1959.
Turnir kandidata 1959. bio je četvrti takav turnir u organizaciji FIDE. Održan je u tri jugoslavenska grada: Bledu, Zagrebu i Beogradu od 6. septembra do 31. oktobra. Učestvovalo je 8 igrača, a FIDE je na ovom turniru primijenila novi, četverokružni sistem takmičenja (na prva 3 turnira kandidata igralo se dvokružno). Osim 6 prvoplasiranih s Međuzonskog turnira 1958, pravo učešća imali su Vasilij Smislov, kao finalist SP-a 1958, i Paul Keres, kao drugoplasirani s prošlog turnira kandidata u Amsterdamu. Najuspješniji je bio Mihail Talj i tako postao izazivač Mihailu Botviniku za meč za titulu svjetskog prvaka naredne godine.